Cucurbita pepo

Ła sucara (Cucurbita pepo L.) ła ze na spece de pianta apartegnente a ła fameja Cucurbitaceae del zènaro Cucurbita, che insieme a łe altre piante a eła inparentae (Cucurbita maxima e Cucurbita moschata) łe forma el grupo de ła sucara, che in baze a co łe njien tolte su (madure o njoncora madure) łe verze a grandi spesałità cułinàrie, cofà suche, sucati, sucatełi e altri. Sta pianta ła fa el fruto comestìbiłe comunemente de nome sucato o sùcoło, che el cànbia oncora nome in sucateło se i fruti i ghese da èsar de forma picenina.

Ła ze na pianta anuałe  co fusto erbàseo flesìbiłe strisante o ranpegante, sutiłe. Ła ze stada inportada in Eoropa datorno el 1500 dopo la scoerta de ła Mèrica.

 Varietà 
Łe fa parte a sta spece difarenti cultivar:
 i sucati longhi, łe pì difondeste inte i marcai eoropei. Fruto zeneralmente silìndrego, pì raramente piriforme. El color pì comun el ze el verdo scuro, anca se ghe ze varietà verdi ciare (comunemente ciamae "romanesche"), striae, e par fin co ła sgusa intieramente bianca o zała. Intrà i cultivar de sta sorte ghe ze el Zucchino Nero di Milano, co ła sgusa verda scura.
 i sucati tondi, dal fruto sfèrego. Sti cultivar i ze tuti de cołor verdo a parte racuante ibridasion: Tondo di Piacenza, de cołore scuro; Tondo de Nisa, pì ciaro e piatio ai połi; Tondo de Firense. Sto tipo el ze racuanto amà in cuzina par risete che łe dimanda on ripien, data ła forma òtima
 i sucati patison (in inglezo patty pan o ufo squash), da ła forma lobada e on gusto pì decidesto de cheło dei sucati comuni, che el recorda in manjiera vaga el core de cioco. I cultivar de sta sorte i ze tante, i pì de orìzane fransezi e co somejansa intrà l'una e chel'altra. Zeneralmente i se destìngue in baze ai cołori: cultivar załi, naransi, verdi ciari, verdi scuri, bianchi e variopinti (in franseze panaché).
 i sucati eséntreghi, che i ga na forma difarente a tuti chełi altri tipi. Da védarse ła varietà Crookneck, dal fruto col coło de oca e sgusa zała, rente al cultivar dito "rugozo furlan".

Tasonomia
Cucurbita pepo Carolus Linnaeus, Sp. pl. 2:1010. 1753
Sìnonemi
Citrullus variegatus Schrad. ex M. Roem. 
Cucumis zapallo Steud. 
Cucurbita asteroides Schrad.
Cucurbita aurantia Willd. 
Cucurbita ceratoceras Haberle ex Mart. 
Cucurbita citrullus M. Roem. 
Cucurbita clodiensis Nocca 
Cucurbita courgero Ser. 
Cucurbita cucumifera Schrad. 
Cucurbita depressa Hort. 
Cucurbita elongata Bean ex Schrad. 
Cucurbita esculenta S. F. Gray 
Cucurbita fastuosa Salisb. 
Cucurbita grisea M. Roem. 
Cucurbita hybrida Bertol. ex Naud. 
Cucurbita lignosa Mill. 
Cucurbita mammeata Molina 
Cucurbita mammosa J. F. Gmel. 
Cucurbita marsupiiformis Haberle ex M. Roem. 
Cucurbita oblonga Link 
Cucurbita pepo var. flogra H. Teppner 
Cucurbita pepo var. georgica H. Teppner 
Cucurbita pepo subsp. gumala H. Teppner 
Cucurbita pepo var. kintogwa Makino 
Cucurbita polymorpha Duchesne 
Cucurbita pomiformis M. Roem. 
Cucurbita pyridaris Duchesne ex Poir. 
Cucurbita pyxidaris DC. 
Cucurbita succado Naeg. ex Naud. 
Cucurbita succedo Arn. 
Cucurbita tuberculosa Schrad. 
Cucurbita urnigera Schrad. 
Cucurbita variegata Steud. 
Cucurbita venosa Descourt. 
Pepo citrullus Sageret 
Pepo potiron Sageret 
Pepo vulgaris Moench 
Zehneria perpusilla (Bl.) P. V. Bole & M. R. Almeida 
Zehneria perpusilla var. deltifrons (Ohwi) H. Ohba  
In altre łéngue

 Notasion 

Altri projeti

 Linganbi foresti 

Categoria:suche, sucati, sùcołi, sucatełi e nomi afini
Categoria:Cucurbita